**НАРОДНО ЧИТАЛИЩЕ „ХРИСТО СМИРНЕНСКИ 1928“**

**с. Лозен, ул. „Иван Пешев“ №15, тел. 029926424, e-mail:** **chitali6te\_dlozen@abv.bg**

**ОТЧЕТЕН ДОКЛАД**

**за дейността на Народно читалище „Христо Смирненски 1928“, през 2023 година**

Народно читалище „Христо Смирненски 1928“ е юридическо лице с нестопанска цел, с адрес на управление: село Лозен, ул. Иван Пешев, №15, регистирирано в Агенцията по вписванията с ЕИК: 000672197

Читалището организира своята дейност като спазва основните принципи в Закона за народните читалища, ръководи се от върховен орган – Общото събрание и от читалищно настоятелство.

Към 31.12.2023 година в читалището работят двама служители: секретар и домакин.

Основната дейност на читалището е културна.

Негови цели са:

* + - * Развитие и подпомагане на любителското художествено творчество.
			* Развитие на библиотечната дейност.
			* Превръщане на читалището в основен информационен център.
			* Съхраняване и популяризиране на местните традиции и обичаи.

През изтеклата 2023 г. дейността на читалището се извършваше с активното участие на служителите на читалището, на Настоятелството, на ръководителите на школи и групи, на самодейците и на родителите на децата, посещаващи читалището.

**I.Художествена самодейност:**

През изтеклата 2023 година в читалището се подготвиха и организираха всички традиционни местни празници и обичаи : Васила, Бабинден, Баба Марта, Благовещение, Тодоровден, Лазарица, Цветница, Великден, Гергьовден, Вай-Дудул, Еньовден, коледари, сурвакари. Отбелязани бяха и всички бележити дати, годишнини и национални празници: 6 януари – годишнина от рождението на Христо Ботев, 18 февруари – годишнина от обесването на Васил Левски, 3 март – Национален празник на България, 8 март – международен ден на жената, 1 април – Ден на хумора и шегата, 2 април – Международен ден на детската книга, 24 май – Ден на славянската писменост и култура, 1 юни – Ден на детето, 2 юни – Ден на Ботев и на загиналите за свободата на България, 1 октомври – Ден на възрастните хора, 1 ноември – Ден на народните будители, 21 ноември – Ден на християнското семейство, Дядо Коледа в читалището.

През 2023 година, самодейните групи от читалището имаха многобройни изяви във фолклорни фестивали, конкурси и събори. Женската група за автентичен фолклор, Младежката певческа група за автентичен фолклор, Детската певческа група за автентичен фолклор, Групите за обреден фолклор, Детската танцова група, Клуба по народни хора, Лина Момчилова и Розалина Тодорова /баба и внучка/ и децата от Школата по актьорско майсторство участваха в:

* Национален Фолклорен фестивал „СЕСЛАВСКА ПРОЛЕТ“ – 2023
* ХX Фолклорен фестивал „ШОПСКА ПЕСЕН“ – с. Локорско
* XIХ Фолклорен фестивал - с. Лозен 2023 г.
* XXXVIII традиционен събор „ОБЕДИНЕНИЕТО ПРАВИ СИЛАТА“, местност Побит камък, с. Нови Хан
* Фолклорен фестивал „ПРАЗНИК НА НАРОДНИЯ ОБИЧАЙ И АВТЕНТИЧНАТА НОСИЯ“ – Историческа местност Костина, с. Рибарица
* Национален дворец на децата
* 60 летен семинар по българистика за чуждестранни студенти – СУ „Св. Климент Охридски“
* 60 летен семинар по българистика за чуждестранни студенти – БЧК, Лозен
* Коледен концерт в Дома за възрастни хора в Лозен
* Коледно тържество в Храм „Св. Вмчк Георги“

На всички участия самодейните групи заслужено получиха медали, дипломи, грамоти, плакети и други награди.

Самодейците от обредните и певческите групи имаха изяви в БНР и телевизионни изяви: ТВ Скат – Предаването „От българско, по българско“ и предаването „Затупале тъпани“

През изтеклата година имахме удоволствието да се срещнем в читалището с неповторимата народната певица Янка Рупкина. За Деня на хумора, наш гост беше Зоя Колева – известна хумористка.

Децата от Школата по актьорско майсторство имаха изяви на театрални сцени, както и на организираните в читалището тържества.

Малките спортисти от Школата по бойни изкуства завършиха успешно със сертификати курса по киокушинкай карате, участваха в състезания, както и в Откритите спортни дни в Лозен, организирани от Спортен клуб „Спортист Лозен – спорт за всички“. А на градския тренировъчен турнир „София 2023“, Натали Сидерова, Димитър Тодоров и Никола Гюров завоюваха 2 златни и 1 сребърен медал.

Шахматистите от Школата по шахмат също взеха участие в турнири. Александър Василев от школата, спечели 1 място на международния турнир „ХЕРЕЯ ДРУЖБА 2023“ и 2 място на Републиканското първенство по ускорен шахмат. Александър стана и шампион в детския шахматен турнир за купата „АН ПАСАН 2023“.

 **II.Групи и школи:**

1. Женска певческа група за автентичен фолклор с ръководител Снежана Борисова
2. Детска певческа група за автентичен фолклор с ръководител Снежана Борисова.
3. Младежка певческа група за автентичен фолклор с ръководител Снежана Борисова.
4. Група за обреден фолклор – пресъздаване на обичаи с ръководител Снежана Борисова.
5. Групи за обреден фолклор с ръководител Снежана Борисова:
* Лазарки
* Коледари
* Сурвакари
1. Детска танцова група с ръководител Аделина Веселинова
2. Младежка танцова група с ръководител Аделина Веселинова
3. Клуб за народни хора с ръководител Аделина Веселинова:
* Възрастни начинаещи
* Възрастни напреднали
1. Школа по актьорско майсторство с ръководител Коле Китанов.
2. Школа по шахмат с ръководител Гинчо Гочев.
3. Школа по бойни изкуства с ръководител Сенсей Таня Николова.

**III.Библиотека:**

В момента библиотеката разполага с 14 319 библиотечни документа. През изтеклата година няма отчислени книги. От дарения са постъпили 125 нови книги. В сравнение с предходната 2022 година броят на читателите се запази. Общо за 2023 година читателите са 198. Посещенията са 623 и са заети 2655 библиотечни документи. Направени са 34 справки предимно за учащи се, в различни области на науката и културата.

През изтеклата година всички бележите дати и годишнини бяха отбелязани, като се проведоха концерти, рецитали и викторини. Периодично се оформяха изложби и витрини. Проведоха се и литературни четения с писатели и поети от село Лозен. Малките читатели от библиотеката се срещнаха с Уики - Мая Бочева, писател, художник и издател на детски книжки. Имахме и жабешки приключения с жабокът Витан и авторката на книжката Емилия Зафираки. На гости ни бяха и децата от Dream Big with Ms Jolly. Традиционно се проведе среща с учениците от първи клас от 200 ОУ „Отец Паисий“, с цел запознаване с библиотеката. Периодично се провеждаха сбирки с учениците от средните и горните класове за писане на доклади и презентации по зададени в училище теми. През цялата година се оказваше помощ на студенти при писането на курсови и дипломни работи.

**IV. Участия в проекти:**

 През 2023 година, читалището няма участия в Проекти.

**V. Материална база:**

 През изтеклата 2023 година поради липса на средства не беше направено нищо за подобряване материалната база на читалището, освен частични ремонтни дейности.